Likumprojekts

**Grozījumi likumā "Par Latvijas Republikas dalību Kioto protokola elastīgajos mehānismos"**

Izdarīt likumā "Par Latvijas Republikas dalību Kioto protokola elastīgajos mehānismos" (Latvijas Republikas Saeimas un Ministru Kabineta Ziņotājs, 2008, 1. nr.; Latvijas Vēstnesis, 2010, 27., 205. nr.) šādus grozījumus:

1. Izteikt 1. pantu šādā redakcijā:

"**1. pants. Likumā lietotie termini**

Likumā ir lietoti šādi termini:

1) **Kioto protokola elastīgie mehānismi** – Apvienoto Nāciju Organizācijas Vispārējās konvencijas par klimata pārmaiņām (turpmāk – Konvencija) Kioto protokola (turpmāk – Kioto protokols) 6. pantā noteiktais kopīgi īstenojamais projekts, 12. pantā noteiktais tīras attīstības mehānisms un 17. pantā noteiktā starptautiskā emisiju tirdzniecība;

2) **Kioto vienības** – noteiktā daudzuma vienības, emisijas samazināšanas vienības, sertificētie emisiju samazinājumi, piesaistes vienības, ilglaicīgi sertificētie emisiju samazinājumi un pagaidu sertificētie emisiju samazinājumi Eiropas Komisijas 2013. gada 2. maija regulas Nr. 389/2013, ar ko izveido Savienības reģistru saskaņā ar Eiropas Parlamenta un Padomes direktīvu 2003/87/EK un Eiropas Parlamenta un Padomes lēmumu Nr. 280/2004/EK un lēmumu Nr. 406/2009/EK un atceļ Komisijas regulu Nr. 920/2010 un regulu Nr. 1193/2011, 3. panta 12. punkta izpratnē;

3) **klimata pārmaiņu finanšu instruments** – finanšu instruments, kura līdzekļi iegūti, pārdodot valstij piederošās noteiktā daudzuma vienības Kioto protokola 17. pantā noteiktajā kārtībā, un izmantoti saskaņā ar šā likuma nosacījumiem;

4) **kopīgi īstenojamais projekts** – Kioto protokola 6. pantā noteiktā mehānisma projekts, kuru veic Konvencijas 1. pielikumā ietvertā valsts ar Kioto protokola B pielikumā noteiktām saistībām citā Konvencijas 1. pielikumā ietvertajā valstī ar Kioto protokola B pielikumā noteiktajām saistībām un kura rezultātā var tikt piešķirtas emisiju samazināšanas vienības;

5) **tīras attīstības mehānisma projekts** – Kioto protokola 12. pantā noteiktā mehānisma projekts, kuru veic Konvencijas 1. pielikumā ietvertā valsts ar Kioto protokola B pielikumā noteiktām saistībām valstī, kura nav ietverta Konvencijas 1. pielikumā, un kura rezultātā var tikt piešķirti sertificētie emisiju samazinājumi, ilglaicīgi sertificētie emisiju samazinājumi un pagaidu sertificētie emisiju samazinājumi;

6) **Kioto protokola projektu mehānismi** – šā panta 4. un 5. punktā norādītie projekti."

2. Aizstāt 3. panta 2. punktā vārdus "siltumnīcefekta gāzu emisijas" ar vārdu "Kioto".

3. Izteikt 4. pantu šādā redakcijā:

"**4. pants. Kioto vienību īpašumtiesības**

Noteiktā daudzuma vienības, emisijas samazināšanas vienības, sertificētie emisiju samazinājumi, ilglaicīgi sertificētie emisiju samazinājumi un pagaidu sertificētie emisiju samazinājumi, kas atrodas siltumnīcefekta gāzu emisijas vienību reģistrā atvērtajā Latvijas Republikas valsts kontā, kā arī piesaistes vienības ir valsts īpašums, un tā tiesiskais valdītājs ir Vides aizsardzības un reģionālās attīstības ministrija."

4.  5. pantā:

izteikt pirmo daļu šādā redakcijā:

"(1) Latvijas Republika var pārdot tās Kioto vienības, kuras nav vai potenciāli netiks izmantotas, lai nodrošinātu Latvijas Republikas siltumnīcefekta gāzu emisiju samazināšanas saistību izpildi.";

aizstāt otrajā daļā vārdus "siltumnīcefekta gāzu emisijas" ar vārdu "Kioto";

izteikt trešo daļu šādā redakcijā:

"(3) Vides aizsardzības un reģionālās attīstības ministrija risina pārrunas saistībā ar līguma noslēgšanu par Kioto vienību, tai skaitā noteiktā daudzuma vienību, tirdzniecību un sagatavo līguma projektu. Līguma projektā obligāti iekļaujami noteikumi par Kioto vienību veidu, skaitu, cenu un maksāšanas kārtību.";

aizstāt ceturtajā un piektajā daļā vārdus "siltumnīcefekta gāzu emisijas" ar vārdu "Kioto".

5. Izslēgt 6. pantu.

6. Aizstāt 7. panta pirmajā daļā vārdus "siltumnīcefekta gāzu emisijas" ar vārdu "Kioto".

7. Papildināt 8. pantu ar trešo daļu šādā redakcijā:

"(3) Starptautiskās emisijas vienību tirdzniecības rezultātā iegūto līdzekļu atlikumu izmanto atbilstoši likuma "Par piesārņojumu" 32.2 pantā minētajiem nosacījumiem."

8. Aizstāt 10. panta pirmās daļas 6. punktā skaitli un vārdu "1. aprīlim" ar skaitli un vārdu "1. jūnijam".

9. Aizstāt 12. panta sestajā daļā vārdu "emisijas" ar vārdiem "noteiktā daudzuma".

10. Izslēgt 13. panta pirmo daļu.

11. Izteikt 14. pantu šādā redakcijā:

"**14. pants. Ministru kabineta kompetence Kioto protokola projektu mehānismu īstenošanā**

Ministru kabinets nosaka kārtību:

1) kādā Latvijas Republikā īsteno Kioto protokola projektu mehānismus, tai skaitā Kioto vienību piešķiršanu;

2) kādā izsniedz apliecinājumu Kioto protokola projektu mehānismu īstenošanai ārpus Latvijas teritorijas."

12. Papildināt pārejas noteikumus ar 3. punktu šādā redakcijā:

"3. Ministru kabinets līdz 2018. gada 1. februārim izdod šā likuma 14. pantā minētos noteikumus. Līdz šā likuma 14. pantā minēto Ministru kabineta noteikumu spēkā stāšanās dienai ir piemērojami Ministru kabineta 2008. gada 7. jūlija noteikumi Nr. 510 "Kioto protokola projektu mehānismu īstenošanas kārtība", ciktāl tie nav pretrunā ar šo likumu."

Vides aizsardzības un

reģionālās attīstības ministrs

Kaspars Gerhards